Καθορίζεται η ελεύθερη είσοδος σε πολιτιστικούς χώρους σύμφωνα με υπουργική απόφαση που δημοσιεύτηκε στην Εφημερίδα της Κυβερνήσεως στις 31/12/2015 . Σ’αυτούς περιλαμβάνονται αρχαιολογικοί χώροι, μνημεία, μουσεία και ιστορικοί τόποι που ανήκουν στο Δημόσιο. Το ΦΕΚ διευκρινίζει ποιες ημέρες η είσοδος είναι δωρεάν για όλους, και ποιοι απαλλάσσονται από την καταβολή αντιτίμου.

Ελεύθερη είσοδος σε πολιτιστικούς χώρους – πότε:

Η είσοδος στους αρχαιολογικούς χώρους, τα μνημεία και τα μουσεία είναι ελεύθερη για όλους , χωρίς την καταβολή αντιτίμου, την πρώτη Κυριακή κάθε μήνα από 1η Νοεμβρίου έως 31η Μαρτίου κάθε χρόνου αλλά και τις ακόλουθες ημέρες:

, χωρίς την καταβολή αντιτίμου, αλλά και τις ακόλουθες ημέρες: Εθνική Εορτή της 28ης Οκτωβρίου

8η Απριλίου (Διεθνής Ημέρα Μνημείων)

18η Μαΐου (Διεθνής Ημέρα Μουσείων)

Διήμερο Ευρωπαϊκών Ημερών Πολιτιστικής Κληρονομιάς (το τελευταίο Σαββατοκύριακο Σεπτέμβρίου εκάστου έτους)

6η Μαρτίου (Ημέρα Μνήμης Μελίνας Μερκούρη).

Ελεύθερη η είσοδος σε όλους τους πολιτιστικούς χώρους για τους κατόχους κάρτας ανεργίας και κάρτας αλληλεγγύης, τους ανήλικους και τους εκπαιδευτικούς, με υπουργική απόφαση!

Ποιοί απαλλάσσονται από την καταβολή αντιτίμου:

οι νέοι ηλικίας έως 18 ετών, με την επίδειξη της αστυνομικής τους ταυτότητας ή του διαβατηρίου τους.

οι φοιτητές και οι σπουδαστές των ΑΕΙ, ΤΕΙ, των Στρατιωτικών Σχολών ή ισότιμων Σχολών των κρατών−μελών της Ευρωπαϊκής Ένωσης, καθώς και των Σχολών Ξεναγών, με την επίδειξη της φοιτητικής−σπουδαστικής τους ταυτότητας.

οι υπάλληλοι του Υπουργείου Πολιτισμού και Αθλητισμού και του Ταμείου Αρχαιολογικών Πόρων και Απαλλοτριώσεων, με την επίδειξη της υπηρεσιακής τους ταυτότητας.

οι κάτοχοι ειδικής κάρτας μέλους του Διεθνούς Συμβουλίου Μουσείων (ICOM) και του Διεθνούς Συμβουλίου Μνημείων και Τοποθεσιών (ICOMOS), με την επίδειξη αυτής.

οι ξεναγοί, με την επίδειξη της επαγγελματικής τους ταυτότητας.

οι συνοδοί εκπαιδευτικοί στις εκπαιδευτικές επισκέψεις σχολείων και ιδρυμάτων της Α ́ βάθμιας, Β ́ βάθμιας, Γ ́ βάθμιας Εκπαίδευσης και των Στρατιωτικών Σχολών.

τα μέλη Εταιρειών και Συλλόγων Φίλων Μουσείων και Αρχαιολογικών Χώρων, με την επίδειξη της θεωρημένης κάρτας μέλους.

οι αστυνομικοί του Τμήματος Αρχαιοκαπηλίας της Διεύθυνσης Ασφάλειας.

οι επίσημοι φιλοξενούμενοι του Ελληνικού Δημοσίου, μετά από έγκριση της Γενικής Διεύθυνσης Αρχαιοτήτων και Πολιτιστικής Κληρονομιάς.

οι κάτοχοι Δελτίου ελεύθερης εισόδου.

τα άτομα με αναπηρία (67% και άνω) και ένας συνοδός αυτών, με την επίδειξη βεβαίωσης αναπηρίας του Υπουργείου Υγείας ή ιατρικής γνωμάτευσης δημόσιου φορέα όπου θα αναγράφεται με σαφήνεια η αναπηρία και το ποσοστό αυτής.

οι γονείς πολύτεκνων οικογενειών, όταν τα παιδιά τους είναι έως 23 ετών και έως 25 έάν εκπληρώνουν τις στρατιωτικές τους υποχρεώσεις ή σπουδάζουν. Ανεξαρτήτως ηλικίας εάν έχουν αναπηρία, με την επίδειξη θεωρημένου πάσου πολυτέκνων ή βεβαίωσης από το Σύλλογο Πολυτέκνων ή πιστοποιητικού οικογενειακής κατάστασης από το Δήμο. Επίσης οι γονείς τρίτεκνων οικογενειών, όταν τα παιδιά τους είναι έως 18 ετών και έως 24 εάν σπουδάζουν και ανεξαρτήτως ηλικίας εάν έχουν αναπηρία, με την επίδειξη πιστοποιητικού οικογενειακής κατάστασης από το Δήμο.

οι μονογονεϊκές οικογένειες με ανήλικα τέκνα, με την επίδειξη πιστοποιητικού οικογενειακής κατάστασης από το Δήμο. Στην περίπτωση των διαζευγμένων, μόνον ο γονέας που έχει την επιμέλεια των τέκνων.

οι κάτοχοι ενεργού κάρτας ανεργίας και

οι κάτοχοι κάρτας αλληλεγγύης.

Ελεύθερη είσοδος σε πολιτιστικούς χώρους με ανανεώσιμο δελτίο τριετούς διάρκειας για:

τα μέλη των Κεντρικών Συμβουλίων και των Τοπικών Συμβουλίων Μνημείων του Υπουργείου Πολιτισμού και Αθλητισμού.

τα μέλη των Διοικητικών Συμβουλίων και οι Διευθυντές των Ν.Π.Δ.Δ. και των Ν.Π.Ι.Δ. που εποπτεύονται από το Υπουργείο Πολιτισμού και Αθλητισμού.

οι εκπαιδευτικοί λειτουργοί της Α ́ βάθμιας, Β ́ βάθμιας, Γ ́ βάθμιας εκπαίδευσης (εν ενεργεία ημεδαποί και αλλοδαποί). Στην περίπτωση των αναπληρωτών και των ωρομίσθιων καθηγητών, η έκδοση Δελτίου ελεύθερης εισόδου είναι δυνατή για το διάστημα που ασκούν το εκπαιδευτικό λειτούργημα.

οι πτυχιούχοι Ιστορικών και Αρχαιολογικών Τμημάτων των Φιλοσοφικών Σχολών καθώς και των Σχολών Αρχιτεκτονικής, των Ανώτατων Σχολών Καλών Τεχνών, των Σχολών Συντήρησης Αρχαιοτήτων και Έργων Τέχνης, συμπεριλαμβανομένων και των Τεχνικών Συντήρησης Αρχαιοτήτων και Έργων.

Τι πρέπει να ξέρετε:

Έντεκα (11) συνολικά ημέρες, διασκορπισμένες μέσα στο ημερολογιακό έτος, θα είναι για όλους δωρεάν η πρόσβαση σε αρχαιολογικούς χώρους, μνημεία και μουσεία. Ωστόσο, ο νόμος προβλέπει ελεύθερη είσοδο όλο το χρόνο και για αρκετές κατηγορίες επισκεπτών, όπως νέοι κάτω των 18, φοιτητές, σπουδαστές αλλά και μέλη ευπαθών κοινωνικών ομάδων. Πριν επισκεφτείτε όμως κάποιο μουσείο ή άλλο χώρο πολιτισμού, θα σας προτείναμε να τηλεφωνήσετε για να επιβεβαιώσετε ότι η είσοδος είναι όντως δωρεάν.

Πληροφορίες:

Διαβάστε αναλυτικά το την υπουργική απόφαση στο ΦΕΚ

Μπείτε στην ιστοσελίδα του Υπουργείου Πολιτισμού.